Document ID: /roh_data/filtered/fineweb-2-filterrobots_roh.jsonl.gz/12482

Naven dils 1 da fenadur 2021 entra ina revisiun dalla lescha davart la segirada da disoccupaziun en vigur. Ina impurtonta novaziun ei, ch’il disoccupau ha la pusseivladad da s’annunziar electronicamein per l’intermediaziun da lavur. Aschia relai il legislatur las vischnauncas cun ils 1 da fenadur 2021 ord l’execuziun dalla segirada da disoccupaziun.
Quei munta per las persunas ch’enqueran lavur ni per ils disoccupai il suandont:
- Tgi che vul egl avegnir vinavon s’annunziar persunal per l’intermediaziun da lavur, sto da niev far quei tier la RAV regiunala. Las RAV’s dil Grischun anfleis vus cheu.
- Da niev sa la persuna ch’enquera lavur era s’annunziar electronicamein sin arbeit.swiss. In muossavia anfleis vus era sin www.kiga.gr.ch ni cheu.
- Tier damondas stat nossa RAV regiunala sco era la hotline pertuccont annunzias sut la numera 081 257 30 84 bugen a disposiziun.
Bien engraziament per prender enconuschientscha.
Administraziun communala Tujetsch